Unio Internationalis Esperantistarum Catholicorum

Unio Internationalis Esperantistarum Catholicorum (Esperantice Internacia Katolika Unuiĝo Esperantista, compendiarie IKUE) est consociatio inter gentes constituta, quae velit linguam esperanticam partes pristinas linguae Latinae in Ecclesia Catholica acturam esse. Fundata est Lutetiae anno 1910 a sacerdote Aemilio Peltier. Patronum autem habet beatum Titum Brandsma Batavicum.

Conventus et scripta
Quotannis congressus, nonnumquam etiam talis oecumenicus una cum Lutheranis atque Orthodoxis christifidelibus habetur. Praeses consociationis fuit usque 2019 dominus Ioannes Daminelli ex Italia; prior fuerat Miloslaus Šváček e Bohemia. Praeses vicaria multos annos Maria Belošević fuit. In Polonia olim praeses fuit Barbara Pietrzak.

Periodicum sodalitatis cui titulus Espero Katolika ex anno 1903 legitur; itaque est vetustissimum diarium Esperanticum perpetuo editum.Numeri interreti legibiles. Etiam curantur a sodalibus emissiones Esperanticae Stationis radiophonicae Vaticanae; quo munere usque aestatem 2023 fungebatur, inter alios, Carolus Sarandrea.

Unionis praesides omnes
Augustinus Richardson (1843–1913), annis 1910–13
Patricius Parker (1869–1948), annis 1913–20
Lambertus Poell (1872–1937), annis 1920–21
Paulus Antonius Schendeler (1878–?), annis 1921–24
Franciscus de Paula Měšťan (1865–?), annis 1924–27
Ioannes Font i Giralt (1899–1936), annis 1927–35
Maria Larroche (1854–1940), propraeses praesidis partes agens, annis 1934–35
Petrus Heilker (1883–1964), annis 1935–50
Alphonsus Beckers (1908–1994), annis 1950–66
Iacobus Tuinder (1933–2011), annis 1966–71
Ferdinandus Longoni (1916–1975), annis 1971–75
Ceslaus Biedulski (1936–2018), annis 1976–79
Duilius Magnani (1928–2010), annis 1979–95
Antonius De Salvo (1942–2021), annis 1995–2003
Miloslaus Šváček (*1941), annis 2003–12
Ioannes Daminelli (1943–2019), annis 2012–19
Maria Belošević (*1965), ex anno 2019

Dictionarium christianum interretiale bilingue (Kristana Glosaro)
Petrus Knauer, theologus fundamentalis
Stephanus Maul, diurnarius Catholicus qui mundum Esperanticum oecumenismo patefaciebat
KELI - esperantistae Protestantes

 Nexus externi 
 Situs interretialis unionis proprius/
 Liber Udalrici Matthias linguam Esperanticam" Novum Latinum Ecclesiae" proponentis.
 Pagina fidelium in Germania degentium.
 De historia institutionis in paginis Vaticanis.

Notae

!